Big Bang

Одон орон судлалын Их тэсрэлтийн онолын талаар эндээс уншина уу

BIGBANG (Сол: 빅뱅) нь YG Entertainment-ийн үүсгэн байгуулсан Өмнөд Солонгосын хөвгүүдийн хамтлаг юм. Тус хамтлаг гурван гишүүнээс бүрдэнэ: G-Dragon, Taeyang, Daesung. Тэд К-попын хаад гэж нэрлэгддэг бөгөөд Солонгосын давалгааг олон улсад түгээхэд хувь нэмрээ оруулсан, К-попын хамгийн нөлөө бүхий хамтлагуудын нэг гэж тооцогддог.

Анх таван гишүүнтэйгээр дэбютээ хийж байсан ч, гишүүн Seungri нь 2019 оны 3 сард энтертайнмент салбараас гарч, гишүүн T.O.P нь 2023 оны 5 сард хамтлагаасаа гарсан.

2006 оны 12 сарын 22нд гаргасан тэдний "Big Bang Vol.1" дэбют цомог нь төдийлөн амжилт олж чадаагүй ч, үүний дараа тус хамтлагийн гишүүн G-Dragon-ы бичиж зохиосон "Lies (거짓말)" дуу нь Солонгосын хөгжмийн чартуудыг зургаан долоо хоног дараалан тэргүүлснээр том хит болж, уг дуу нь 2007 оны MAMA Awards болон 2008 оны Seoul Music Awards-аас тус тус "Song of the Year (Оны шилдэг дуу)" шагналыг хүртжээ. Мөн дэбютээ хийснээс хойш нэг жилийн дараа 2007 оны MAMA Awards-аас "Best Male Group (Шилдэг эрэгтэй хамтлаг)" шагналыг авч, 2008 оны MAMA Awards-аас "Artist of the Year: daesang (Жилийн шилдэг уран бүтээлч)" шагналыг авсан нь тэдний том эхлэл байв. 

Forbes сэтгүүлээс гаргадаг "Өмнөд Солонгосын хамгийн нөлөө бүхий 40 алдартнууд" жагсаалтад Big Bang хамтлаг нийт 8 жил дарааллан жагсаж (2009, 2012, 2014 онуудад нь 2-р байранд), Forbes-ын 2016 онд гаргасан "Celebrity 100" жагсаалтад багтсан анхны Солонгос уран бүтээлчид болж, мөн 2017 онд гарсан дэлхийн хамгийн нөлөө бүхий хөгжимчдийн "30 Under 30" жагсаалтад багтсан юм.

Түүх
2006: Үүсэл болон дэбют
250px|thumb|Big Bang-ын лого
G-Dragon, Taeyang нар 11 настайдаа анх YG Entertainment-ийн удирдлага дор бэлтгэгдэж эхэлсэн. YG Entertainment-аас G-Dragon-д хөвгүүдийн хамтлаг байгуулах талаар санал болгосны дараа G-Dragon өөрийн бага насны найз T.O.P-той холбогдож, түүнийг шалгаруулалтад оруулсан ба тухайн үед T.O.P нь "Tempo" хэмээх тайзны нэртэй олонд танигдаагүй реппер байсан юм. Seungri анх "Let's Cokeplay: Mnet Battle Shinhwa" реалити шоунд оролцсон бөгөөд энэ нь Shinhwa хамтлагийн "хоёр дахь үе"-ийг бүрдүүлэх гишүүдийг хайх нэвтрүүлэг байв. Сонгон шалгаруулалтаар Daesung, Hyun-seung гэх хоёр гишүүн нэмэгдсэнээр 6 гишүүнтэй баримтат нэвтрүүлэг цацагдаж, шинэ хамтлаг бий болж буй үйл явцыг 2006 оны  7 сараас 8 сарын хооронд 1 сарын турш гаргажээ. Тус баримтат нэвтрүүлгийн интернэтээр цацагдсан үзэлтийн тоо тухайн үед нэг саяаас давж байв. Албан ёсны дэбют хийхээс өмнө гишүүн Hyun-seung нь бүрэлдэхүүнээс хасагдаж, хамтлаг 5 хүний бүрэлдэхүүнтэй болжээ.

Big Bang хамтлаг 2006 оны 8 сарын 19нд Сөүлийн Олимпийн Гимнастикийн аренад YG Family-ийн 10 жилийн ойн тоглолтын үеэр албан ёсны дэбютээ хийсэн. 7 хоногийн дараа тэдний анхны сингл цомог болох "Bigbang" нь цацагдаж, тус цомогт агентлаг нэгт Park Bom-тай хамтран дуулсан "We Belong Together" дуу, "A Fool's Only Tears" дуу, мөн Америкийн рок хамтлаг "Maroon 5"-ын дууг G-Dragon дахин шинэчлэн бичиж, соло дуулсан "This Love" зэрэг дуунууд багтсан ба энэ сингл цомог нь 40,000 хувь борлогдсон. Нэг сарын дараа хоёр дахь сингл цомог "BigBang Is V.I.P" нь цацагдаж, 32,000 хувь борлогдсон. Гурав дахь сингл цомог "Bigbang 03" нь хоёр сарын дараа буюу 11 сарын 21нд цацагдаж, цомгийн борлуулалт нь 40,000 хувь дөхөж байв. Дэбют хийснээсээ 4 сарын дараа буюу 12 сард нь "The Real" хэмээх анхны тоглолтоо зохион байгуулж, Олимпийн Гимнастикийн аренад 12,000 үзэгчтэйгээр хийжээ.

2006 оны 12 сарын 22нд "BigBang Vol. 1 – Since 2007" хэмээх дэбют студийн цомгоо 11 дуутайгаар гаргасан нь Солонгосын сар тутмын цомгийн жагсаалтад 3т бичигдэж, эхний сардаа 33,000 ширхэг борлогдож, нийт 110,000 гаруй хувь борлогджээ. 

2007

2007 онд гаргасан "Always" цомог нь Солонгосийн хит дуу "Lies (거짓말)"-ыг төрүүлжээ. Уг дууг хамтлагийн гишүүн G-Dragon биечлэн аяыг нь зохиож, үгийг нь бичсэн ба цацагдсанаасаа хойш дотоодын хөгжмийн чартуудыг зургаан долоо хоног дараалан тэргүүлж, 2007 оны MAMA Awards болон 2008 оны Seoul Music Awards-аас тус тус "Song of the Year (Оны шилдэг дуу)" шагналыг хүртжээ. 2009 оны 6 сард өөрсдийн анхны Япон дуу болох "My heaven" дуугаа гаргасан нь амжилт олж, Солонгосоос хамгийн анх удаа Японд уран бүтээлээ хийсэн хамтлаг болоод зогсохгүй одоогийн хамтлагуудыг Японы зах зээлд гарах хаалгыг нээж өгсөн юм. 2009 оны сүүл гэхэд тэд Солонгосын хамгийн эрэлттэй, дээд зэрэглэлийн уран бүтээлчид болсноос гадна Japan Cable Broadcasting Award-аас "Шилдэг гадны уран бүтээлч" шагналыг хамгийн анх удаа Cолонгосоос авсан байна. 2007 онд хийсэн тоглолтын тасалбар нь хэвлэгдсэн цагаасаа хойш 10 минутын дотор борлогдсон бөгөөд тоглолтын үзэгчдийн тоо, Big Bang гэсэн нэртэй футболкны борлуулалт гээд олон зүйлээр Солонгосын урлагийн түүхэн рекордуудын эзэн юм.

Хоёр жил завсарлага авсны дараа, 2011 онд "Tonight" хэмээх дөрөв дахь EP цомгоо гаргаж, энэ цомог нь 2011 оны MTV Europe Music Awards-ын анхны "Best Worldwide Act" шагналыг хүртсэн юм. Тэдний тав дахь EP цомог болох "Alive (2012)" нь АНУ-ын Billboard 200 жагсаалтад орсон анхны Солонгос цомог болжээ. 2015 оны 4 сараас эхлэн нэг жил үргэлжилсэн тэдний "Made World Tour" нь 1.5 сая хүнийг татаж, тухайн үеийн түүхэн дэх хамгийн олон үзэгчтэй аялан тоглолтын шинэ дээд амжилтыг тогтоож байсан юм. 

2017 - одоо

Өмнөд Солонгосын заавал цэргийн алба хаах шаардлагын дагуу T.O.P 2017 оны 2 сарын 9нд хоёр жилийн хугацаатай алба хаахаар цэрэгт явсан. Дараа жил нь үлдсэн гишүүд цэрэгт явсан: G-Dragon 2018 оны 2 сарын 27нд, Taeyang 3 сарын 12нд, Daesung 3 сарын 13нд тус тус.

Seungri 2019 оны 3 сарын 25нд цэрэгт элсэхээ зарласан байсан ч, 3 сарын 11нд нь Burning Sun шөнийн цэнгээний газрын хэрэгтэй холбогдсоноор энтертайнмент салбараас зодог тайлж байгаагаа зарлаж, улмаар Big Bang-аас гарсан. 2019 оны 7 сард T.O.P цэргийн албаа амжилттай хааж дуусган халагдаж, 10 сард G-Dragon, Taeyang болон Daesung нар 11 сард тус тус цэргээс халагджээ. 2020 оны 1 сард Big Bang-ыг Coachella олон улсын хөгжмийн фэстивалд оролцоно гэдгийг зарласан ч, COVID-19-ын цар тахлаас болж тэдний 4 жилийн дараах эргэн ирэлтийн тайз цуцлагдсан юм.

2022 оны 2 сард YG Entertainment-аас T.O.P-ыг агентлагтай хийсэн гэрээгээ цуцалсан гэдгийг мэдэгдэж, Big Bang хамтлаг дижитал дуугаараа эргэн ирнэ гэдгийг зарлажээ. 4 сарын 5нд Still Life нэртэй шинэ дижитал дуугаа гаргаснаар дөрвөн жилийн дараах эргэн ирэлт нь болж, анх удаа 4 гишүүнтэйгээр үйл ажиллагаагаа хийсэн юм. Still Life дуу нь дотоодын Gaon Digital Chart-ыг тэргүүлсэн Big Bang хамтлагийн 11 дэх дуу болж, Gaon чартын түүхэн дэх хамтлагийн дээд амжилтыг тогтоожээ. 

2022 оны 12 сард хамтлагийн гишүүд Taeyang, Daesung хоёр агентлагтай хийсэн гэрээгээ цуцалжээ. 2023 оны 6 сард G-Dragon-ы YG-тэй хийсэн гэрээний хугацаа албан ёсоор дуусч, 11 настайгаасаа хойш харьяалагддаг байсан агентлагаа 24 жилийн дараа орхисон юм. Хамтлагийн бүх гишүүд агентлагаасаа гарсан ч, Big Bang хамтлаг цааш үйл ажиллагаагаа явуулсаар байна.

2024 оны 11 сарын 23нд Осака хотод болсон MAMA Awards дээрх G-Dragon-ы соло үзүүлбэрийн үеэр Taeyang, Daesung хоёр тайзан дээр гарч ирж гэнэтийн үзүүлбэр үзүүлсэн нь хамтлагийн хувьд 2017 оноос хойшхи анхны амьд үзүүлбэр нь байв. 6 жилийн өмнө Coachella-д оролцох ёстой байсан тэднийг 2025 оны 9 сард Coachella-д оролцоно гэдгийг дахин зарласан бөгөөд 2026 оны 4 сард болох энэхүү фэстивал нь Big Bang хамтлагийн 20 жилийн ойг тэмдэглэх чухал мөч байх юм.

 Гишүүн 
Жи-Драгон 
Жинхэнэ нэр: Квон Жи Ён
Төрсөн он,сар, өдөр: 1988-8-18

Хамтлагийн ахлагч, реппэр, продюсерийн үүргийг гүйцэтгэдэг. Өмнөд Солонгосын Сөүл хотод төрсөн. 12 настайдаа YG entertainment-ийн бэлтгэлд орж 6 жил бэлдсэний дараа анхны дебүтээ хамтлагтайгаа хийсэн. YG Family цомогт бага байхаасаа орж байсан. Анх 8 настай байхдаа Little Roora хамтлагт байсан бөгөөд шинэ жилийн цомог гаргаад тэр хамтлаг байхгүй болсон байна. Энэ үед түүний ээж ахиж хүүгээ дуулахгүй байх гэж бодож байсан ч тэрээр өдийг хүртэл шантралгүй зүтгэсэн. Дууны үг бичих, ая зохиох тал дээр маш авъяастай. Бидний сэтгэлд хоногшсон Lies, Haru haru, Last farewell дуунуудыг зохиосон. Одоо продюсерээс гадна стиль тодорхойлогч болоод байгаа.

Тэяан 
Жинхэнэ нэр: Dong Young-bae
Төрсөн он сар өдөр:1988*5*18

Хамтлагийн гоцлол дуучин, гоцлол бүжигчний үүрэгийг гүйцэтгэдэг. Өмнөд солонгосын хотод төрсөн. Jinusean-ы  A-yo клипэнд тоглосныхоо дараа 12 настайдаа YG entertainment-н бэлтгэлд орж 6 жил бэлдсэний дараа анхны дебютээ хамтлагийнхантайгаа хийсэн. G Dragon- оос арай түрүүлж орсон байсан ч тэр хоёр чацуугаас гадна тэндээ хамгийн жижиг нь байсан учраас сайн найзууд болж GDYB нэртэй хамтлаг болоод уран бүтээлээ хийхээр бэлдэж байсан ч БИГБЭНГ хамтлагийг бүрдүүлэх гишүүдийн тоонд багтсанаар GDYB төлөвлөгөөнөөс хасагдсан. Англи, Япон, Испани хэлээр ярьж чадна.

Дэсон 
Жинхэнэ нэр: Kang Daesung
Төрсөн он сар өдөр:1989*4*26

Family Outing шоуны гишүүн. БИГБЭНГ-д орсноос хойш түүний замнал эхэлсэн. Мюзикл жүжгэнд тоглодог. Түүний царайг хараад анх тэнцүүлэхгүй байх гэж өөрөө бодож байсан ч хоолойг нь сонсоод шууд авсан гэж байдаг. Түүний ээж трот буюу зохиолын дуунд дуртай учраас тэр багаасаа зохиолын дуу сонсож өссөн. Иймдээ ч зохиолын дууг маш сайн дуулдаг.

Хэргүүд Ба Сайн үйлс

Дэсон 2011 онд Мотоциколтой согтуу хүнийг мөргөсөн.Маргааш нь тэрээр мэдээлэл өгөхдөө "санаандгүй мөргөсөн" гэсэн.

Т.О.П Електрон тамхи татсан гэсэн. Жи Драгон Хар тамхи японд клүб дотор татсаныг хүмүүс ял байхгүйгээр өнгөрүүлсэн. Гэвч Тэд нарын гаргасан сайн үйлсүүдийг тоолоод баршгүй их байдаг. 

Лавлах бичиг

Ангилал:Өмнөд Солонгосын хамтлаг
Ангилал:Хөвгүүдийн хамтлаг